

Polisi Gordanysgrifio

|  |  |
| --- | --- |
| **TEITL POLISI** | Polisi Gordanysgrifio |
| **DYDDIAD Y CYMERADWYWYD** |  |
| **CORFF CYMERADWYO** | RASC |
| **FERSIWN** | 2 |
| **DYDDIADAU ADOLYGU BLAENOROL** |  |
| **DYDDIAD YR ADOLYGIAD NESAF** | Medi 24 |
| **CANLYNIAD ASESIAD EFFAITH CYDRADDOLDEB** | Dim effaith |
| **POLISÏAU / GWEITHDREFNAU / CANLLAWIAU CYSYLLTIEDIG** | Polisi Derbyn |
| **DYDDIAD GWEITHDREFNU** | Ar ôl cymeradwyaeth gan y Bwrdd Academaidd |
| **PERCHENNOG POLISI (TEITL SWYDD)** | Pennaeth Derbyniadau |
| **UNED / GWASANAETH** | MCRM |
| **CYSWLLT E-BOST** | LBowen@cardiffmet.ac.uk |

|  |  |  |
| --- | --- | --- |
| **FERSIWN** | **DYDDIAD** | **RHESWM DROS NEWID** |
| 1.0 | 13/03/2024 | Polisi newydd |

# Cyflwyniad

## **Diben**

### Pwrpas y polisi yw tynnu sylw ymgeiswyr at y fffaith bod hyfforddiant athrawon a rhai rhaglenni Iechyd yn destun targedau gan gyrff achredu/proffesiynol.

## **Cwmpas**

### Mae’r polisi hwn yn rhestru'r rhaglenni sy'n ddarostyngedig i uchafswm o leoedd, a allai gynnwys lleoliadau, ac mae'n amlinellu rhesymau a allai arwain at nifer fwy o fyfyrwyr nag sydd o leoedd/lleoliadau. Mae'r camau a gymerir a'r hyn sy'n digwydd pan na ddyrennir lleoedd neu leoliadau wedi'u cynnwys yn y polisi.

# Adran Polisi

**POLISI GORDANYSGRIFIO**

## Nodau

Mae Prifysgol Metropolitan Caerdydd yn unol â'i Pholisi Derbyn a chydymffurfiaeth â Chod Ansawdd yr ASA ar gyfer Addysg Uwch, yn cynnal ei phroses ddethol mewn modd agored, gwrthrychol, tryloyw ac anwahaniaethol.

Mae'r broses ddethol ar gyfer rhaglenni Iechyd a Hyfforddiant Cychwynnol Athrawon yn ddarostyngedig i uchafswm o leoedd yn seiliedig ar dargedau a therfynau comisiynu Cyngor y Gweithlu Addysg ac Addysg Iechyd yng Nghymru (AaGIC) ar gyfer pob blwyddyn academaidd.

Mae'r polisi hwn yn berthnasol i'r rhaglenni cyfredol canlynol:

BA Cynradd SAC, rhaglenni TAR Cynradd ac Uwchradd, BSc Gwyddor Gofal Iechyd, BSc Maeth Dynol a Deieteteg, BSc Podiatreg, BSc Therapi Iaith a Lleferydd, PGDip / MSc Deieteteg.

2.2 Gwneud cynnig

Mae’r broses gwneud cynnig yn cael ei reoli fel y bydd gan bob deiliad cynnig sy'n bodloni holl amodau eu cynnig le mewn amgylchiadau arferol. Fodd bynnag, gall rhai amgylchiadau sydd y tu hwnt i reolaeth y Brifysgol arwain at ordanysgrifio lle mae nifer yr ymgeiswyr sy'n bodloni amodau cynnig yn fwy na nifer y lleoedd sydd ar gael. Gall yr amgylchiadau hyn gynnwys newidiadau i ddulliau asesu ar gyfer cymhwyster a newidiadau i brosesau graddio a/neu ddyrannu dyfarniadau.

## 2.3 Camau a gymerir pan fydd gordanysgrifio yn digwydd

Mewn achos o ordanysgrifio, bydd y Brifysgol yn gyntaf yn ceisio cynyddu nifer y lleoedd a/neu leoliadau sydd ar gael wrth drafod gyda chorff y comisiwn.

Os na ellir cynyddu nifer y lleoedd a/neu leoliadau, mae'r Brifysgol yn cadw'r hawl i wneud penderfyniad academaidd annibynnol ar ddeiliaid cynigion a bydd yn dyrannu lleoedd ar sail deg a rhesymol.

Caiff ymgeiswyr sy'n bodloni gofynion mynediad eu sgorio trwy fynychu Cyfweliad ac yna gwneir cynigion yn seiliedig ar y sgoriau hyn. Byddai'r sgôr hon yn cael ei defnyddio pe bai gordanysgrifio ar gyfer ymgeiswyr sydd wedi bodloni neu ragori ar amodau eu cynnig. Gellir defnyddio sgôr tariff cyffredinol a/neu raddau a gyflawnwyd hefyd i wahaniaethu rhwng y rhai sydd â'r un sgôr cyfweliad.

Ni fydd y Brifysgol yn atebol am unrhyw golled neu ddifrod sy'n deillio o unrhyw anallu neu fethiant i dderbyn deiliad cynnig i'r Brifysgol o ganlyniad i ordanysgrifio sydd y tu hwnt i'w rheolaeth resymol.

## Beth sy'n digwydd pan na fydd lleoedd yn cael eu dyrannu

Os na ddyrennir lle a lleoliad i chi, unwaith y derbynnir canlyniadau ym mis Awst oherwydd gordanysgrifio, bydd y Brifysgol yn

1. Cynnig cyfle i ohirio’r cynnig o le tan ddyddiad mynediad diweddarach / blwyddyn academaidd nesaf sydd ar gael.

NEU

1. Cynnig lle i chi ar raglen amgen briodol yn y Brifysgol.

## Adrodd ac Monitro

Bydd y Pennaeth Derbyniadau yn monitro lefelau gordanysgrifio ac yn adrodd hyn yn flynyddol i'r Grŵp Strategaeth Recriwtio a Derbyniadau er mwyn asesu a oes angen i'r Brifysgol newid ei gweithdrefnau.

# Rolau a chyfrifoldebau

## Mae'r polisi'n berthnasol i ymgeiswyr sy'n gwneud cais i astudio yn y Brifysgol.

## Y Pennaeth Derbyniadau sy'n gyfrifol am sicrhau cydymffurfiaeth â'r polisi,

# Polisïau a Gweithdrefnau Cysylltiedig

## Dylid darllen y polisi ar y cyd â'r ddau Bolisi Derbyn.

# Adolygu a Chymeradwyo

## Mae'r polisi yn cael ei adolygu'n flynyddol yn unol â'r cylch Derbyniadau ac mae unrhyw newidiadau a wneir yn cael eu hadolygu yn y pwyllgor Strategaeth Recriwtio a Derbyniadau. Y Bwrdd Academaidd sy’n rhoi cymeradwyaeth terfynol.